text: Dræbt ved arbejdsulykke
  18 januar 2011 kl. 08.36
  På et landbrug i Rødekro blev en mand i dag dræbt, da en gummiged kørte over ham. Landbruget ligger på Nørre Hjarupvej i Rødekro.
  Ulykken er en familiemæssig tragedie. Landbruget er en familie-bedrift, og det var et familie-medlem, der kørte gummigeden. 
  Ulykken skete, da gummigeden bakkede. Føreren så ikke den omkomne, der blev kørt over og så alvorligt kvæst, at han blev erklæret død, da ambulancen nåede frem. 
  Ulykken skete lige før klokken otte. Arbejdstilsynet er i gang med at undersøge, hvad der skete.
  